[{"text_idx": "#000002", "text": "Mae Cyngor Gwynedd wedi cyhoeddi fod Llwybr Arfordir Cymru wedi agor cymal 3.2km newydd o\u2019r llwybr sy\u2019n arwain cerddwyr drwy goedlan hynafol yn Ysta\u0302d Penrhyn ar bwys Bangor. Mae hyn yn rhan o\u2019r gwaith i osod y llwybr yn nes at yr arfordir lle bo modd, ac fe fydd cymal newydd y llwybr yn cysylltu ardal Porth Penrhyn i\u2019r llwybr presennol ar bwys gwarchodfa natur Aberogwen."}, {"text_idx": "#000004", "text": "\u2018Rydw i\u2019n hynod falch i weld y llwybr cyhoeddus unigryw yma yn agor trwy Parc Penrhyn, a hoffwn ddiolch i bawb sydd wedi chware rhan yn y gwaith. Mae\u2019n wych gweld Gwynedd yn arwain y ffordd yn natblygiad Llwybr Arfordir Cymru."}, {"text_idx": "#000005", "text": "\u2018Bydd y llwybr yn adnodd heb ei ail i drigolion lleol a thu hwnt, gan gynnig golygfeydd godidog o Draeth Lafan a\u2019r arfordir ehangach.\u2019"}, {"text_idx": "#000007", "text": "\u2018Fe ddechreuodd y gwaith yn o\u0302l ym mis Ionawr. Er gwaetha\u2019r gwanwyn gwlyb iawn, a oedodd y gwaith ychydig fisoedd, ond mae\u2019n braf gweld penllanw yr holl waith caled a gallu croesawu cerddwyr i\u2019r ardal brydferth hon. Bydd ma\u0302n waith yn parhau dros yr wythnosau nesaf, ond gyda chymaint o ddiddordeb yn y llwybr penderfynwyd ei agor cyn gynted a\u0302 phosib."}, {"text_idx": "#000009", "text": "Roedd peth gwaith diwygio i\u2019r safle i\u2019w wneud yn addas ar gyfer cerddwyr. Roedd rhaid gosod trywydd ar gyfer y llwybr, dymchwel dwy ran o wal Ysta\u0302d y Penrhyn er mwyn sicrhau ffordd i mewn ac allan o\u2019r ysta\u0302d, a sicrhau fod y llwybr yn ddiogel rhag coed yn disgyn. Ariannwyd y prosiect gan Lywodraeth Cymru. Gallwch ddysgu mwy am gymal newydd Llwybr yr Arfordir ar wefan Cyngor Gwynedd drwy ddilyn y ddolen hon."}]